open-index/open-wikipedia-markdown huggingface dataset:
George Pollock

:*For filmdirektøren med samme navn, se [[George Pollock (direktør)]].*

**George Pollock, 1. baronett** (født 4. juni 1786, død 6. oktober 1872) var en britisk feltmarskalk som ledet det andre angrepet på Kabul i den første anglo-afghanske krigen.

## Liv
George Pollock ble tatt opp på Royal Military Academy i Woolwich den 21. januar 1801. Etter å ha tatt og bestått eksamen ble han med i Bengal Artillery tilhørende British Indian Army i 1803. I årene 1814-1816 deltok han i Gurkha-krigen i Nepal. I 1838 ble Pollock forfremmet til generalmajor i Agra.  

Som reaksjon på nederlaget til general Elphinstone under tilbaketrekningen fra Kabul i første anglo-afghanske krig, ble Pollock utnevnt til kommandant for troppene i Peshawar. Der organiserte han en straffeekspedisjon etter å vært vitne til tapet til demoraliserte troppene til Elphinstone. Han rykket, som den første general i militærhistorien, over Khyber-passet til Afghanistan. Den 13. april 1842 reddet han garnisonen i Jalalabad, hvor general Robert Henry Sale med sine 2&nbsp;000 menn hadde stått imot 6&nbsp;000 afghanere under den samme beleiringen fra 12. november 1841 til 7. april 1842. Etter å ha frigjort Jalalabad marsjerte Pollock mot Kabul. Festningsverkene i Ghazni ble ødelagt, det samme skjedde med tallrike bosetninger langs veien. Den 15. september samme år nådde han Kabul. Etter å ha straffet opprørerne beordret Pollock ødeleggelsen citadeller og basarer. I løpet av disse to dagene ble Kabul plyndret av soldater. 

I 1870 ble Pollock forfremmet til graden feltmarskalk i British Army. I 1871-1872 var han konstabel av Tower. Han var storkorsridder av Order of the Bath og storkommandørridder av Indias stjerneorden. I 1872 ble han løftet til baronett. Pollock døde samme år i Walmer i Kent og ble gravlagt i Westminster Abbey.

## Referanser


## Videre lesing
* Saul David: *Die größten Fehlschläge der Militärgeschichte*, 2003, ISBN 3453861272 (tar for seg blant annet tilbaketrekningen fra Kabul i 1842)
* Haythornthwaite, Philip J.: *The Colonial Wars Source Book*. ISBN 9781854094360
* Duncan, John: *Heroes for Victoria, 1837-1901: Queen Victoria's Fighting Forces*. ISBN 978-0946771387
* Heathcote, T. A.: *The British Field Marshals 1736 – 1997*, Leo Cooper, 1999, ISBN 0 850526965
* Low, Charles: *The Afghan War 1838-1842* (London, 1879)
* Low, Charles: *Life and Correspondence of Sir George Pollock* (London, 1873)
* William Kaye, John: *History of the War in Afghanistan* (2 vols., London, 1851)
* Greenwood, Joseph: *Narrative of the Late Victorious Campaign in Afghanistan under General Pollock*, (London, 1844)
Noen ganger er det all right (album)

***Noen ganger er det all right*** er et musikkalbum med Odd Børretzen og Lars Martin Myhre, utgitt i september 1995. For tittellåten fikk duoen spellemannprisen for «Årets låt» under Spellemannprisen 1996. Albumet lå 98 uker på VG-lista og endte med 3. plass som beste plassering. Albumet ble produsert av Lars Martin Myhre og Haldor Krogh for Tylden & co.

## Sporliste

# «Kjærlighetssang» 6:10
# «Sjømannsvals» 4:09
# «Måkene» 5:28
# «Småbåthavn» 4:15
# «Fortere» 4:47
# «Trollsang» 5:30
# «Justisdepartemang» 5:20
# «Vi drømte om Amerika» 5:42
# «Columblues» 2:50
# «Noen ganger er det all right» 4:44
# «Høstsang» 4:16

## Eksterne lenker
*
Våre beste barnesanger

***Våre beste barnesanger*** er et musikkalbum med Anita Skorgan og Odd Børretzen, utgitt i 1996.

## Sporliste
# «Hvordan kommer edderkoppen hjem?»
# «Først kom et lass med lisser»
# «Hurra for deg»
# «Den første løvetann»
# «Regnværsang»
# «Små rumpetroll»
# «Mikkel rev»
# «Elefanten som ikke kunne snu»
# «Hvem er redd for...?»
# «Bæ, bæ, lille lam»
# «Jeg vil bygge meg en gård»
# «Torskevise»
# «Ro, ro til fiskeskjær»
# «Lisa gikk til skolen»
# «Spurvelurven»
# «Ritsj, ratsj, fillebom bom bom»
# «Olle Bolle 1»
# «Olle Bolle 2»
# «Det bor en baker»
# «Tusen plommer»
# «I eventyrland»
# «Det snør, det snør»
# «Gubben og gamla»
Karl Erik Sandvold

**Karl Erik Sandvold** (f. 1946) er en norsk lektor og en lærebokforfatter i matematikk.

Sandvold studerte til cand.real. i 1970 ved Universitetet i Oslo med avhandlingen *Globale løsninger av generaliserte Goursat problemer* om partielle differensialligninger. Han har vært medlem av flere sentrale komiteer om læreplaner og matematikkundervisning.
I tillegg har Sandvold skrevet flere matematikkbøker for Gyldendal til den videregående skolen og undervist
på Stovner videregående skole og Oslo katedralskole.

I 2007 vant Karl Erik Sandvold Holmboeprisen for å ha vært en sentral person i norsk skolematematikk de siste 30 årene.

## Referanser
Vintersang

***Vintersang*** er et musikkalbum med Odd Børretzen og Lars Martin Myhre, utgitt den 16.august 1997 etter suksessen med *[[Noen ganger er det all right (album)|Noen ganger er det all right]]*. Albumet lå 21 uker på VG-lista og endte med 1.-plass som beste plassering. Albumet ble produsert av Per Sveinson og Lars Martin Myhre.

## Sporliste

# «Adamtzens 2. sang» 3:26
# «Blues fra Oslo Ø» 5:19
# «Generalene» 4:27
# «Mormor» 4:14
# «Det er ikke sant» 2:28
# «Vintersang» 7:05
# «Skuddår» 4:44
# «En sang skrevet til VM på Ski, Trondheim 1997» 3:55
# «Stå opp» 3:59
# «Plaza mayor» 3:03
# «Vuggesang» 4:42
# «Fredmans epistel no. 30» 1:38
Beijinggatekirken

**Beijinggatekirken** (北京街礼拜堂) er en protestantisk kirke i Dalian i Folkerepublikken Kina. Det dreier seg om den tidligere **Dalian lutherske kirke** (大连路德教堂), og kirkebygningen ble i 2002 vernet som historisk kulturminne av Dalians myndigheter. Den fikk i 2006 nytt offisielt navn, **Dalian by Cheng-en-kirke**  (大连市承恩堂) men dette navnet har ikke slått an lokalt.

I 1895 etablerte Den danske folkekirke (den evangelisk-lutherske kirke i Danmark) misjonærer til Beijing og det nordlige Kina, og i 1914 bygde de denne kirken i Dalian, som den gang var under japansk forvaltning. 

Den tilhørte den Dongbei-synoden innen Kinas lutherske kirke. Det ble bygd en annen luthersk kirke i nabobyen Lüshun, og også denne er blitt bevart. 

Det var etter den annen verdenskrigs slutt og opprettelsen av Folkerepublikken Kina at navnet *Beijinggatekirken* kom i alminnelig bruk. Etter kulturrevolusjonen og kristen gudstjeneste igjen ble tillatt, ble kirken tatt i bruk av Tre Selv-kirken.
Odd Børretzens mest ålreite

***Odd Børretzens mest ålreite*** er en samleplate med Odd Børretzen, utgitt i 1998. Albumet lå 14 uker på VG-lista og endte med fjerdeplass som beste plassering.

## Sporliste

# «Morgenstemning fra bøler»
# «Handelstadskantate»
# «Degos Calypso (den 17. mai)»
# «Kannibalsamba»
# «Det sitter en død mann på kaffistova»
# «Western til nattata»
# «Bellmann»
# «Bygge hus blues»
# «Den blinde høna»
# «Bønn til RAPP glødehodemotor, type 1 med dobbel spyling»
# «Mørkredd»
# «Måkene»
# «Noen ganger er det all right»
# «Vi drømte om Amerika»
# «Høstsang»
# «Generalene»
# «Vintersang»
# «Vuggesang»

## Eksterne lenker
Herbert Spencer Gasser

**Herbert Spencer Gasser** (født 5. juli 1888 i Platteville i Grant County i Wisconsin, død 11. mai 1963 i New York) var en amerikansk fysiolog. Han ble tildelt Nobelprisen i fysiologi eller medisin i 1944 sammen med landsmannen Joseph Erlanger, for deres oppdagelser relatert til høyt differensierte funksjoner i enkle nervefibre.

Han fullførte sin mastergrad fra Johns Hopkins University i Baltimore i 1915. Han virket som professor i fysiologi ved Rockefeller Institute for Medical Research.

Gasser ble innvalgt som utenlandsk representant av Kungliga Vetenskapsakademien i 1946.

## Referanser


## Eksterne lenker
Arnfinn Laudal

**Olav Arnfinn Laudal** (født 19. juni 1936 i Kirkenes) er en norsk matematikkprofessor ved Universitetet i Oslo.

Han har vært en student på den mest prestisjefylte matematikkutdanningen, Ècole Normale Supèrieure, i Frankrike. Laudal har studert til PhD ved Columbia University og Institut Henri Poincarè i Paris. Han har vært ansatt ved Universitetet i Oslo siden 1962 og ble utnevnt til professor i 1985. Siden 2003 har han hatt stillingen professor emeritus. Laudals hovedarbeidsområde er algebraisk geometri, deformasjonsteori og ikke-kommutativ algebra.

Han er medlem av Det Norske Videnskaps-Akademi og har vært politisk aktiv i SV.

## Referanser


## Eksterne lenker
* 
* Store norske leksikon
Joseph Erlanger

**Joseph Erlanger** (født 5. januar 1874 i San Francisco i California, død 5. desember 1965 i St. Louis i Missouri) var en amerikansk fysiolog. Han ble tildelt Nobelprisen i fysiologi eller medisin i 1944, sammen med landsmannen Herbert Spencer Gasser for deres oppdagelser relatert til høyt differensierte funksjoner i enkle nervefibre.

Erlanger fullførte en bachelor i kjemi fra University of California, Berkeley og en mastergrad i 1899 fra Johns Hopkins University. Han jobbet som assistent i fysiologi i perioden 1900&ndash;01, instruktør i 1901&ndash;03, amanuensis i 1903&ndash;04 og førsteamanuensis i 1904&ndash;06 ved Johns Hopkins University i Baltimore.

Den 22. januar 2009 oppkalte Den internasjonale astronomiske unionen et Erlanger på månen etter ham.

## Referanser


## Eksterne lenker
EM i friidrett 2010 – 200 meter menn

**Mennenes 200 meter** under EM i friidrett 2010 fant sted på Estadi Olímpic Lluís Companys den 29. juli og 30. juli 2010.

## Medaljer



## Rekorder

## Kalender

## Resultat
### Runde 1
Første 3 i hvert heat pluss de fire beste etter tid gikk videre til semifinalen.

#### Heat 1

#### Heat 2

#### Heat 3

#### Heat 4

#### Sammendrag

### Semifinale
De 3 beste i hver semifinale pluss de 2 beste på tid gikk videre til finalen.

#### Semifinale 1

#### Semifinale 2

#### Sammendrag

### Finale

## Referanser


## Eksterne lenker
* Resultater Runde 1 
* Resultater semifinaler 
* Resultater finale
Neselva

**Neselva** kan vise til:

*Neselvi (Øystre Slidreåne) – ei elv i Nord-Aurdal kommune i Oppland
*Neselva (Asker) – ei elv i Asker kommune i Akershus
*Nesselvi – ei elv i Balestrand kommune i Sogn og Fjordane
*Neselva (Gloppen) – ei elv i Gloppen kommune i Sogn og Fjordane
*Neselva (Grong) – ei elv i Grong kommune i Nord-Trøndelag
*Nesaelva – ei elv i Namsskogan kommune i Nord-Trøndelag
*Neselva (Måsøy) – ei elv i Måsøy kommune i Finnmark
*Neselva (Tana) – i Tana kommune i Finnmark
HMS «Investigator» (1848)

**HMS «Investigator»** var et handelsskip som ble innkjøpt av den britiske marinen i 1848 for å lete etter Sir John Franklins fortapte ekspedisjon. Hun gjorde to turer til Arktis og måtte forlates i 1853 da det ble iset fast. Vraket av skuta ble funnet i juli 2010 på Banksøya, i Beauforthavet. Hun var det fjerde skipet i Royal Navy med dette navnet.

Bygget ved Scotts i Greenock og veide 422 tonn, «Investigator» ble kjøpt av Admiralty i februar 1848 og ble utstyrt for arktiske farvann av R. & H. Green ved Blackwall Yard.

## Referanser


## Eksterne lenker

*
Emerson Fittipaldi

**Emerson Fittipaldi** (født 12. desember 1946 i São Paulo) er en brasiliansk tidligere Formel 1, Champ Car og Indianapolis 500-kjører.

Han kjørte sitt første F1-race i 1970, det siste i 1980, totalt deltok han i 149 F1-race. Han ble F1 champion i 1972 og 1974. Han deltok i 12 Indy500, og vant i 1989 og 1993.

## F1-lag
* Team Lotus
* McLaren
* Fittipaldi Automotive

## Resultater
### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, kursiv indikerer *[[raskeste runde]]*)

## Referanser


## Eksterne lenker
* 
* 
* 
* 
*
Howard Florey

**Howard Walter Florey**, baron Florey (født 24. september 1898 i Adelaide i Sør-Australia, død 21. februar 1968 i Oxford) var en australsk farmakolog og patolog. Han ble tildelt Nobelprisen i fysiologi eller medisin i 1945 sammen med Alexander Fleming og Ernst Boris Chain. Han mottok prisen for sin forskning på pensilin. Florey ble adlet baron Florey i 1944.

Florey begynte studiene ved St. Peter's College. Han studerte videre ved University of Adelaide fra 1917 til 1921, og her møtte han også sin første kone, Ethel Reed, som også ble hans kollega. Han fortsatte studiene ved Magdalen College, hvor han fikk en BA og MA. i 1926 ble han valgt som partner ved Gonville and Caius College, Cambridge, og et år senere fikk han en filosofisk doktorgrad fra University of Cambridge.

## Referanser


## Eksterne lenker
* 
*
Carl Ferdinand Cori

**Carl Ferdinand Cori** (født 5. desember 1896 i Praha, død 20. oktober 1984 i Cambridge i Massachusetts) var en tsjekkisk biokjemiker og nobelprisvinner. Han ble tildelt Nobelprisen i fysiologi eller medisin i 1947, sammen med sin kone Gerty Cori for å ha utredet glykogenets katalytiske konversasjon og regulering av hormoner fra adenohypofysen. De delte halvparten av prispengene mens argentineren Bernardo Alberto Houssay ble tildelt den andre halvparten.

Cori ble også tildelt Albert Lasker Basic Medical Research Award i 1946, første gang prisen ble utdelt.

## Referanser


## Eksterne lenker
Gerty Cori

**Gerty Theresa Cori** (født **Radnitz** 15. august 1896, død 26. oktober 1957) var en amerikansk biokjemiker og nobelprisvinner. Hun ble tildelt Nobelprisen i fysiologi eller medisin i 1947, sammen med ektemannen Carl Ferdinand Cori for å ha utredet glykogenets katalytiske konversasjon og regulering av hormoner fra adenohypofysen. De delte halvparten av prispengene mens argentineren Bernardo Alberto Houssay ble tildelt den andre halvparten.

Cori ble den tredje kvinnen &ndash; og den første kvinnen fra USA &ndash; til å vinne en Nobelpris innen vitenskap. De foregående kvinnelige vinnerne var Marie Curie og Irène Joliot-Curie. Hun var også den første kvinnen til å motta Nobelprisen i fysiologi eller medisin.

## Referanser




## Eksterne lenker
Hermann Joseph Muller

**Hermann Joseph Muller** (født 21. desember 1890 i New York City i New York, død 5. april 1967 i Indianapolis i Marion County, Indiana) var en amerikansk genetiker og biolog som jobbet for Thomas Hunt Morgan. Han ble tildelt Nobelprisen i fysiologi eller medisin i 1946 for oppdagelsen om produksjonen av mutasjoner ved hjelp av røntgenstråling.

Muller ble også innvalgt som representant av Kungliga Vetenskapsakademien i 1946.

## Referanser


## Eksterne lenker
Bernardo Houssay

**Bernardo Alberto Houssay** (1887–1971) var en argentinsk fysiolog og professor i fysiologi.  Han begynte å studere farmasi bare 14 år gammel og ble utnevnt til professor i fysiologi ved Universitetet i Buenos Aires i 1910.

Houssay ble tildelt Nobelprisen i fysiologi eller medisin i  1947, sammen med ekteparet Carl Ferdinand Cori og Gerty Cori fra  USA. Hossay mottok prisen for sin oppdagelse av hypofyseforlapp-hormonets betydning for sukkerstoffskiftet, og ble tildelt halvparten av prispengene. Ekteparet Cori delte den andre halvparten for å ha utredet glykogenets katalytiske konversasjon og regulering av hormoner fra adenohypofysen.

Houssay ble innvalgt som utenlandsk representant av Kungliga Vetenskapsakademien i 1945.

## Bibliografi
* Functions of the Pituitary Gland. Boston, 1936.
* The Hypophysis and Secretion of Insulin. *Journal of Experimental Medicine*, New York, 1942, 75: 547-566. 
* Escritos y Discursos. Buenos Aires, 1942.  
* The Role of the Hypophysis in Carbohydrate Metabolism and in Diabetes. Nobelprisforedraget, 1947.
* Fisiologia Humana. Buenos Aires, 1950.
## Referanser


## Eksterne lenker
Niklas Baarli

**Niklas Johansen Silseth Baarli** (født 1989) er en norsk programleder i radio og TV.

Fra januar 2010 til 2017 var Baarli ansatt i NRK, hvor han var programleder i NRK P3 og mP3. Fra januar 2018 var han programleder for *[[Radio 1 (Norge)|Morgen på Radio 1]]* sammen med Samantha Skogrand og Ken Wasenius-Nilsen. Han ledet Radio Rocks morgensending "Stå opp" sammen med Halvor Johansson og Anne Sem-Jacobsen høsten 2021.

Baarli startet sin karriere som programleder i Radio Drammen i 2007. I januar 2010 ble han ansatt i NRK, der han ble programleder for en rekke programmer, blant annet *P3 Helg*, *P3 Natt*, *P3 Sommer* og *mP3 Morgen*.

Han har også vært programleder for *P3aksjonen* sammen med kollega Ronny Brede Aase, Silje Nordnes og Mathias Nylenna i 2012 og 2014. I 2015 sendte Baarli 100 timer radio fra Torget i Trondheim med Ronny, Silje og Tuva Fellman

I 2020 ble Baarli medprogramleder i TV 2-programmet *[[God kveld Norge]]* sammen med Marte Bratberg.

I januar 2022 startet Baarli som programleder på frokostshowet på radiokanalen P5 Hits sammen med Vida Lill Berge og Stian Røste. Baarli ledet Gullruten 2022. og Gullruten 2023.

Fra 2022 er han programleder for *[[Farmen]]*.

Niklas Silseth Baarli var med i sesong 6 av ''Farmen kjendis''.

Baarli er gift med psykolog og programleder Benjamin Baarli Silseth.

## Referanser


## Eksterne lenker
* 
*  Verdens rikeste land på NRK radio
Paul Hermann Müller

**Paul Hermann Müller** (1899–1965) var en sveitsisk kjemiker. Han ble tildelt Nobelprisen i fysiologi eller medisin i 1948 for oppfinnelsen av diklor-difenyl-trikloretan (DDT), et kjemisk stoff med en nervelammende virkning, og som drepte insekter, som for eksempel malariamyggen. På tidspunktet for tildelingen var ikke DDTs langtidsskadelige effekter kjent.

Müller ble født i Olten, Solothurn og vokste opp i Lenzburg, en landsby i Aargau. Han mottok en PhD i 1925 og begynte å arbeide for J. R. Geigy AG i Basel hvor han gjorde sin oppdagelse høsten 1939. Hans DDT-patent ble ansøkt i Sveits i 1940, USA i 1943 og i Australia i 1943.

Müller døde i Basel i 1965.

## Referanser

* 

## Eksterne lenker
André Clot

**André Clot** (født 9. november 1909, død 2002) var en fransk historiker og forfatter.

Clot arbeidet fra 1936 til 1942 for nyhetsbyrået Agence Havas, fra 1943 til 1945 for Radio-Brazzaville og til sist fra 1945 og fram til han ble pensjonert for Agence France-Presse. I mange år bodde og arbeidet han i Tyrkia og i andre land i Midtøsten. Som ekspert på islam skrev og utga han flere bøker om historie og kultur fra islamske land.

## Referanser


## Litteratur (utvalg)
* *L’Espagne musulmane. VIIIe–XVe siècle.* Perrin, Paris 1999, ISBN 2-262-01425-6. 
* *L'Egypte des Mamelouks: L'empire des esclaves 1250-1517*, Perrin, 1999, ISBN 2-262-01030-7.
* *Les Grands Moghols: Splendeur Et Chute, 1526-1707 *. Plon, 1993, ISBN 2-259-02698-2.
* *Mehmed II, le conquérant de Byzance (1432–1481)*. Perrin, 1990, ISBN 2-262-00719-5.  
* *Haroun al-Rachid et le temps des «Mille et une nuits»*. Fayard, Paris 1986, ISBN 2-213-01810-3.
Walter Rudolf Hess

**Walter Rudolf Hess** (1881–1973) var en sveitsisk forsker og fysiolog. Han ble tildelt Nobelprisen i fysiologi eller medisin i 1949 for sin kartlegging av de områdene i hjernen som er involvert i kontrollen av de indre organene. Hess delte prisen likt med portugiseren António Egas Moniz, som fikk prisen for sin oppdagelse av den terapeutiske verdien av lobotomi i visse psykoser.

Hess  mottok sin Doctor medicinae fra Universitetet i Zürich i 1906, og praktiserte som kirurg og oftalmolog. I 1912 forlot han denne praksisen og begynte med forskning. Hans hovedinteresser var regulering av blodstrømmer og respirasjon. I forlengelsen av disse forskningsinteressene, begynte han å kartlegge den delen av diencephalon som kontrollerer de indre organene. 

Under sine eksperimenter lyktes det ham å utløse emosjoner, for eksempel sinne, hos katter ved hjeklp av elektroder i hjernen.. Lignende eksperimenter som fulgte opp dette ble senere foretatt av Erich von Holst på høns og José Manuel Rodriguez Delgado (Yale University) på aper og mennesker.

Fra 1917 til 1951 virket han som professor og direktør ved avdelingen for fysiologisk institutt ved Universitetet i Zürich. Han døde i Locarno i Sveits i en alder av 92 år.

## Referanser


## Eksterne lenker
Fra øverste hylle

***Fra øverste hylle*** er en samleplate med Odd Børretzen og Lars Martin Myhre, utgitt i 2004.

## Sporliste

# «Måkene»
# «Sjømannsvals»
# «Småbåthavn»
# «Anorakkene»
# «Unnskyld at vi finns»
# «Vintersang»
# «Skuddår»
# «Kjærlighetssang»
# «Snill»
# «1942»
# «Generalene»
# «Mormor»
# «Aforismer»
# «Høstsang»
# «Noen ganger er det all right»
# «Kelner»
# «Hyttetur»

## Eksterne lenker
*
Haakon Rochseth

**Haakon Pettersen Rochseth** (1858–1937) var en norsk politiker, sparebankkasserer og gårdbruker på Logtun på Frosta. Han var ordfører i Frosta herred 1914–1916 og 1920–1922. Han tilhørte Høyre og senere Bondepartiet.

## Familie og yrke

Han var sønn av gårdbruker og sparebankkasserer Peter Rochseth og hustru Henrikka Bye. Faren kom fra gården Rokset i Rissa, var utdannet agronom, og tok et fast etternavn da han kom til Berg på Frosta i 1853, «og hadde kanskje hevet seg litt sosialt på den måten». Søsteren Lovise giftet seg med lensmann og ordfører Hans Faanes og ble mor til professor i vekselstrømteknikk Haakon Faanes.

Haakon Rochseth giftet seg med Anne Johannesdatter Asklund. De fikk ni barn, og flere av dem ble lærere. Sønnen Peter Rokseth ble professor i romansk filologi. Datteren Alfhild ble gift med lærer og ordfører Kristian Rangnes.

Han gikk Lars Bentsen og H.K. Foosnæs’ folkehøyskole i 1875/1876, deretter lærerseminaret i Klæbu med eksamen i 1880.

Rochseth fikk skjøte på Østre Logtun, like ved middelalderkirken Logtun, etter sin far i 1891. Han var blant de største grunneierne i bygda. Gården ble overdratt til sønnen Bjarne Rokseth i 1926.

## Politikk og offentlige verv
Rochseth var kasserer i Frosta sparebank 1890–1933, poståpner i 37 år, arbeidende styreformann i Frosta Dampskibsselskap og styremedlem i Bøndernes Bank i Trondhjem.

Han var medlem av Frosta herredsstyre 1892–1928, ordfører 1914–1916 og 1920–1922, formann i ligningsnemnden og formann i fattigstyret. Rochseth var riksmålsmann og ble så sent som i 1919 valgt til herredsstyret for Riksmålspartiet, som for det meste var høyrefolk, og som stod sterkt i herredet i mange tiår.

Rochseth var Høyre, Frisinnede Venstre og Riksmålspartiets kandidat til Stortinget fra Stjørdalen krets i 1912 og 1915, men venstremannen Andreas Galtvik, også han fra Frosta, ble gjenvalgt.

I 1921 var Rochseth utsending til Bondepartiets første nominasjonsmøte i Nord-Trøndelag fylke. I 1922 ble han innvalgt i herredsstyret på Bondepartiets liste og formann i Frosta bondeparti. Ved stortingsvalget 1924 stod han på Bondepartiets liste i Nord-Trøndelag fylke.

Rochseth ble i 1928 tildelt Kongens fortjenstmedalje i sølv.

## Referanser
Hydrogencyanamid

**Hydrogencyanamid** eller **CY-50** blir brukt i landbruket som et vekstregulerende middel for planter. Stoffet blir brukt til mange løvfellende planter for å stimulere til uniform knoppskyting og påfølgende blomstring. Tyske *Evonik Degussa* (Trostberg) produserer et herbicid under merkevarenavnet *Dormex* som i vekt inneholder 49% hydrogencyanamid.

## Eksterne lenker
* Hydrogen Cyanamide--Related Illnesses
Take Back Yesterday

***Take Back Yesterday*** er et musikkalbum med Christian Ingebrigtsen, utgitt i 2003. Albumet lå 13 uker på VG-lista og endte med 2.-plass som beste plassering. Dette er hans første plate som soloartist.

## Sporliste

# «Make It Up As I Go» (Christian Ingebrigtsen/Douglas Carr) 4:27
# «Can't Give Up» (Christian Ingebrigtsen) 3:56
# «Take Back Yesterday» (Christian Ingebrigtsen) 4:26
# «Does He Tell You?» (Christian Ingebrigtsen) 4:08
# «Things Are Gonna Change» (Christian Ingebrigtsen/Mads Hauge/John Peppard) 3:38
# «In and Out» (Christian Ingebrigtsen/Douglas Carr) 3:08
# «Too Young to Die» (Christian Ingebrigtsen) 3:49
# «Follow the River» (Christian Ingebrigtsen/Ben Adams) 4:23
# «Wide Open» (Christian Ingebrigtsen/Carolyn Jordan/Craig Hardy/Jon-Yngve Skjeltorp Bakke) 3:54
# «If You Change Your Mind» (Christian Ingebrigtsen/Mads Hauge/John Peppard) 3:38
# «To Make It Right» (Christian Ingebrigtsen/Rick Mitra/Oura Rankin) 3:34
# «Where Could the Magic Have Gone» (Christian Ingebrigtsen) 3:54
## Medvirkende
### Musikere
* Christian Ingebrigtsen - sang, gitar, piano, tekniker, produsent, låtskriver
* Mads Hauge - gitarer, programmering, kor, produsent, tekniker, låtskriver
* Douglas Carr - gitarer, trommer, programmering, produsent, låtskriver 
* Craig Hardy - gitarer, programmering, kor, produsent
* Bernt Rune Stray - gitarer
* Martin Hedström - gitarer 
* Phil Palmer - gitarer på *To Make It Right* og *Where Could the Magic Have Gone*
* Bjørn Erik Pedersen - synthesizer, programmering 
* Jørgen Malo - bass
* Jonas Lie Theis - programmering 
* David Tench - piano 
* Oura Rankin - keyboard på *To Make It Right* og *Where Could the Magic Have Gone*, produsent, låtskriver 
* Karl Oluf Wennerberg - trommer, perkusjon 
* Bjørn Sæther - trommer/perkusjon på *Follow the River*
* Stig Værnes - trommer/perkusjon på *If You Change Your Mind*
* Rick Mitra - trommer/kor på *To Make It Right* og *Where Could the Magic Have Gone*, produsent, låtskriver
* Kristin Folkvord Pedersen - sang/kor på *Can't Give Up*, *Does He Tell You?*, *Too Young to Die* og *Follow the River*
* Åse Bergstrøm - sang/kor på *Thing Are Gonna Change*
* Tracey Campbell - sang/kor på *Thing Are Gonna Change*
* Joanne May - sang/kor på *To Make It Right*         

* Jon-Yngve Bakke - låtskriver på *Wide Open*

### Øvrige
(Ufullført)
* Björn Engelmann - mastering 
* Julie Pike - fotograf
* Linn Kristiansen - styling 
* Arne Kaupang Design - coverdesign
Algebraisk geometri

**Algebraisk geometri** er en gren av matematikk som studerer geometriske objekter som har algebraisk struktur. Vanligvis er det kurver, flater og høyere dimensjonale rom som lokalt kan beskrives ved polynomligninger.  Derfor er algebraiske funksjoner av stor viktighet. For systemer av polynomlikinger i flere variabeler er løsningsmengdene ofte mer kompliserte, og det som regel ikke mulig å gi eksakte løsninger. Algebraisk geometri anvender abstrakt algebra, spesielt ringer og kommutativ algebra, topologi og kompleks analyse for å beskrive den geometriske strukturen bak slike løsninger. 

Grenen har en sentral plass i moderne matematikk og har flere bruksområder som blant annet kompleks analyse, topologi og tallteori. Et eksempel er Andrew Wiles bevis for Fermats siste sats som benytter seg av teknikker fra algebraisk geometri om elliptiske kurver.

Begrepet «algebraisk geometri» er første gang kjent brukt fra 1821, i *Cambridge Problems*.

## Se også
* Algebraiske kurver

## Referanser


## Eksterne lenker
* 
* R.C. Churchill: ''A brief introduction to algebraic geometry''.
Paint Christmas White

***Paint Christmas White*** er en juleplate med Christian Ingebrigtsen og Frelsesarmeen, utgitt i 2006. Albumet lå 4 uker på VG-lista og endte med 22.-plass som beste plassering.

## Sporliste

# «I'll Be Home For Christmas» (Buck Ram/Walter Kent/Kim Gannon) 3:01
# «Silent Night» (Franz Xaver Gruber/Josef Mohr) 2:52
# «Paint Christmas White» (Christian Ingebrigtsen) 3:56
# «Mary's Boy Child» (Jester Hairston) 3:35
# «Angels In the Snow» (Christian Ingebrigtsen) 3:25
# «It's Christmas Time Again» (Sonny Burke/Jack Elliot/James Harwood) 2:49
# «Christmas Waltz» (Sammy Cahn/Jule Styne) 2:49
# «Blue Christmas» (Billy Hayes/Jay W. Johnson) 2:41
# «Grown-Up Christmas List» (David Foster/Linda Thomson) 3:34
# «Christmas Song» (Mel Tormé/Robert Wells) 3:19
# «What Are You Doing New Years Eve» (Frank Loesser) 3:02
# «O Come All Ye Faithful (Adeste Fideles)» (John Francis Wade/Frederick Oakeley) 3:50

## Medvirkende
### Musikere
* Christian Ingebrigtsen - sang, gitar, piano, låtskriver
* Hans Aaseth - gitarer
* Finn Guttormsen - bass 
* Thor-Erik Fjellvang - piano
* Jon Rosslund - trommer
* Eirik Berge - piano på *Paint Christmas White* og *Angels In the Snow*
* Jill Johnson - sang på *Paint Christmas White*
* Rita Eriksen - sang på *Blue Christmas*
* Czech National Symphony Orchestra - orkester
* Jan Chalupecký - dirigent 
* Kor fra Frelsesarmeen - kor
* Barnekor fra Frelsesarmeen - kor
### Øvrige
* Håkon Iversen - produsent, tekniker 
* Masterhuset - mastering 
* Gaute Storaas - arrangement 
* Jørgen Malo - arrangement 
* Elisabeth Tollisen - fotograf
* Cecilie Semec Mikkelson - fotograf
* Rebecca Solevåg - fotograf 
* Drivkraft - coverdesign
The Truth About Lies

***The Truth About Lies*** er et musikkalbum med Christian Ingebrigtsen, utgitt i 2007. Albumet lå 2 uker på VG-lista og endte med 22.-plass som beste plassering. Dette er hans hittil siste plate som soloartist.

## Sporliste

# «Wonder Years» 3:36
# «Learn to Fly» 4:14
# «How Is a Man» 4:08
# «Made for Me» 3:39
# «Adorable» 3:17
# «Never Alone» 4:09
# «The Truth About Lies» 3:35
# «Easy Lovin' You» 3:12
# «One Day Left» 3:05
# «Happy» 4:07
# «Never Give Up» 2:57
# «Where No One Else Has Been» 3:05
# «Until You Fall In Love» 3:52
# «New Start» 7:15
Aarhus hovedbanegård

**Aarhus hovedbanegård** (også **Aarhus H**) er hovedjernbanestasjonen i Aarhus. Den er et av de viktigste knutepunktene i regionen, og er med 8,3 millioner passasjerer/år den største jernbanestasjonen utenfor hovedstadsområdet. Stasjonen, som ble åpnet 1927, erstattet den gamle stasjonen fra 1862 som lå noen hundre meter lenger mot nord.

## Referanser


## Eksterne lenker
* 
* DSB stasjonsinfo
Nynorsk Pressekontor

**Nynorsk Pressekontor** (**NPK**) er et nyhetsbyrå som leverer nyheter på nynorsk til aviser og kringkasting. 

Pressekontoret ble opprettet i 1969 etter at Stortinget bevilget penger til en slik pressetjeneste med det formål for å gi avisene et bedre tilbud på nynorsk. Nynorsk Pressekontor blir drevet som en selvstendig stiftelse. Organisasjonene Noregs Mållag, Noregs Ungdomslag og Kringkastingsringen velger representanter til stiftelsens styre. Kristian Fjellanger er styreleder i stiftelsen. 

Den daglige driften av kontoret ble fra nyttår 2007 overtatt av Norsk Telegrambyrå. Nynorsk Pressekontor har felles lokale med NTB. Redaktør var fram til 2019 Karoline Riise Kristiansen, fra 2020 Jan Inge Fardal.

## Referanser


## Eksterne lenker
* NynorskPressekontor
Edward Calvin Kendall

**Edward Calvin Kendall** (født 8. mars 1886 i South Norwalk i Connecticut, død 4. mai 1972 i Princeton i New Jersey) var en amerikansk kjemiker og professor ved Mayoklinikken. Han ble tildelt Nobelprisen i fysiologi eller medisin i 1950 sammen med Tadeus Reichstein og Philip Showalter Hench, for oppdagelsen av binyrebarkens hormoner, deres struktur og biologiske virkninger.

Kendall ble kreditert oppdagelsen av hormonkortisonet. Han tok sin Bachelor of Science, Master of Art, og Filosofisk doktorgrad i kjemi ved Columbia University i henholdsvis 1908, 1909 og 1910. Norwalk ble senere omdøpt til Kendal Elementary School til ære for Edward Calvin Kendall.

## Referanser


## Eksterne lenker
Kortgarden

**Kortgarden**, tidligere *Sørstranda* er en liten bygd, plassert ved Fannefjordens sørlige bredde, i Molde kommune. Bygden ligger ved foten av fjellet Skåla (1128 moh.). Kortgarden har i 2010 rundt 170 innbyggere. Bygden har et jordbrukspreg med mye dyrket jord, men ingen bruk i drift i 2010. Kortgarden har et grendehus, som ble bygget på dugnad og ferdigstilt 1987, bedehus og skytterhus med bane. Det finnes også to hyttefelt på Kortgarden: «Mausetsetra» og «Bertasetra», samt den nedlagte Risan skole. Det er også lag i bygda: Idrettslaget Skålheim IL, Skytterlaget 7. juni, og Skålheim grende- og bygdelag.

Tønne- og møbelfabrikken Kortgård Trevarefabrikk var i drift til slutten av 1990-årene. Tønnebåter brukte å legge til kai, og de kunne ta helt opp til  tønner.  Fabrikken produserte garasjer og hytter. Designeren Peter Opsviks Cylindra-møbler ble også fremstilt der en periode.

## Kjente kortgardinger
* Ole Kortgård, gårdeier
* Marvin Amundsgård, skytter og disponent for Kortgård trevarefabrikk
* Knut Heggem, skiløper
* Leif Atle Norhaug maskinentrepenør
* Johan Arthur Kortgård politiker

## I media
* *På slalomski på skåla* gikk på årskavalkaden 1997 på NRK.
* *Kortgarden fra luften* på Youtube

## Referanser


## Litteratur
*
Joey Miyashima

**Joey Miyashima** (født 18. november 1957) er en japansk-amerikansk skuespiller. Miyashima spilte Pee-wee Hermans japanske brevvenn Oki Doki i «Accidental Playhouse», en episode av *[[Pee-Wee's Playhouse]]*. Han hadde en rolle i en episode («9 Minutes and 52 Seconds Over Tokyo») av *[[The Tracey Ullman Show]]*, og en annen rolle i spinoff-serien *[[The Simpsons]]*, som stemmen til kokkelærlingen Toshiro i episoden «One Fish, Two Fish, Blowfish, Blue Fish». I 2006 spilte han rollen som Principal Dave Matsui i Disney Channel-filmen *[[High School Musical]]* og senere også i *[[High School Musical 3: Senior Year]]* (2008). 

## Referanser


## Eksterne lenker
*
Tadeus Reichstein

**Tadeus Reichstein** (født 20. juli 1897 i Włocławek i Kongress-Polen, død 1. august 1996 i Basel i Sveits) var en polsk-født sveitsisk kjemiker og nobelprisvinner. Han ble tildelt Nobelprisen i fysiologi eller medisin i 1950 sammen med Edward Calvin Kendall og Philip Showalter Hench, for oppdagelsen av binyrebarkens hormoner, deres struktur og biologiske virkninger.

Under sitt arbeid i Zürich lykkes Reichstein i 1933, uavhengig av Norman Haworth og hans samarbeidspartnere i Storbritannia, med å syntetisere vitamin C (askorbinsyre) i det som nå kalles reichsteinprosessen.

De viktigste industrielle prosessene for kunstig syntese av vitamin C bærer fremdeles hans navn. På tidspunktet for sin død var Reichstein den lengstlevende nobelprisvinneren, men denne rekorden ble passert av Rita Levi-Montalcini i 2008.

## Referanser


## Eksterne lenker
Kelner!

***Kelner!*** er et musikkalbum med Odd Børretzen og Lars Martin Myhre, utgitt i 2002. Albumet lå 11 uker på VG-lista og endte med 1.-plass som beste plassering.

## Sporliste

# «Kelner? (Kjell Adamtzens tredje sang)» 2:45
# «1942» 5:01
# «Is This Love» 3:52
# «Unnskyld at vi finns» 5:02
# «Aforismer» 2:24
# «Sommersang» 3:39
# «Det er sånn det er» 2:58
# «Anorakkene» 3:10
# «Bourbon Street Blues» 4:38
# «Snill» 3:53
# «Salme» 4:39 
# «Blues for gamle musikanter» 5:06
# «Kelner (Kjell Adamtzens siste sang)» 3:15
# «Fredmans epistel nr. 81 (Märk hur vår skugga)» 4:44

## Eksterne lenker
Philip Showalter Hench

**Philip Showalter Hench** (født 28. februar 1896 i Pittsburgh i Pennsylvania, død 30. mars 1965 i Ocho Rios i Jamaica) var en amerikansk lege ved Mayoklinikken. Han ble tildelt Nobelprisen i fysiologi eller medisin i 1950, sammen med Tadeus Reichstein og Edward Calvin Kendall for oppdagelsen av binyrebarkens hormoner, deres struktur og biologiske virkninger.

Hench gikk på Lafayette College i Easton i Pennsylvania, hvor han tok en Bachelor of Arts i 1916. Etter å deltatt i U.S. Armys medisinkorps ble han overflyttet til reservekorpset for å fullføre den medisinske treningen. Han fikk en doktorgrad i medisin fra University of Pittsburgh i 1920.

I perioden 1930&ndash;38 hadde Kendall isolert flere steroider fra binyrebarken. Etter flere års samarbeid med Kendall, ble det besluttet å prøve effekten for et av disse stoffene, Compound E (senere kalt kortison), på leddgiktpasienter. Forsøkene ble forsinket på grunn av Henchs militære tjeneste under andre verdenskrig og av den kostbare og kompliserte isoleringen av stoffet. I 1948&ndash;49 ble kortison testet ut på leddgiktpasienter med vellykket resultat. Hench behandlet også pasienter med ACTH, et hormon som produseres av hypofysen og som stimulerer binyrene.

## Referanser


## Eksterne lenker
Frem fra Glemselen kap. 10

***Frem fra Glemselen kap. 10*** er den tiende platen i serien Frem fra Glemselen med Rita Engebretsen og Helge Borglund, og kom i salg våren 1981. Platen lå 9 uker på VG-lista med 15.-plass som høyeste plassering. Bjørn Kruse var tilbake som arrangør på de 11 skillingsvisene på platen, og *Frem fra Glemselen kap. 10* inneholder skillingsviser som «Ved moderens båre» av H.C. Andersen, og klassikere som «Det lysnet i skogen» og «Astri, mi Astri». På sporet «Hist ved strandens åpne bredd», synger dessuten Lars Børke sammen med Rita Engebretsen, uten at det er kreditert på platen eller henvises til dette. *Frem fra Glemselen kap. 10* var vel den platen som ble dårligst mottatt av publikum, muligens manglet den *hit-sangen*, eller viseutvalget ble for anynoymt. Allikevel har platen i dag solgt rundt 60&nbsp;000 eksemplarer. På denne platen hadde Talent Produksjon forandret navnet til *Talent Music Organisation*.

## Sporliste
#«Månen yndig» (Ukjent), sunget av Rita Engebretsen
#«Astri, mi Astri» (Trad/Hans Hanson) sunget av Helge Borglund
#«Hvis pappa ville gi meg en femøring» (Felix Körling), sunget av Rita Engebretsen
#«En fattig liten dreng» (Ukjent), sunget av Helge Borglund
#«Hist ved strandens åpne bredd» (Ukjent), sunget av Rita Engebretsen
#«Det lysnet i skogen» (Sigurd Islandsmoen/Jørgen Moe), sunget av Helge Borglund
#«Soldatens lengsel» (Herman Hermani), sunget av Rita Engebretsen og Helge Borglund
#«Amerikabåten» (Matias Orheim), sunget av Rita Engebretsen
#«Fjerne syd, du skjønne Spanien» (Trad/Gerbel), sunget av Helge Borglund
#«Ved moderens båre» (Trad/H.C. Andersen), sunget av Rita Engebretsen
#«Gullgraversangen» (Fredrik Arvid Blom), sunget av Rita Engebretsen og Helge Borglund

## Andre medvirkende
*Idé og opplegg: Per Johan Skjærstad
*Arrangementer: Bjørn Kruse
*Produsent: Arve Sigvaldsen
*Teknikere: Jan Egil Thoreby, Petter Hox
*Innspilt i Talent Studio, mars 1981
*Foto: Klingwall
*Cover: BM Design A/S
*Gitar: Freddy Lindquist, Arne Quikstad
*Piano: Helge Berg
*Bass: Svein Haugen, Bjørn Kruse
*Trommer: Erik Tørråsen
*Fiolin: Sonja Wold, Wanda Michalska, Zygmunt Sprus, Noralf Glein, Zygmunt Norciuch, Arne Monn-Iversen
*Bratsj: Arne Sletsjøe, Geoffery Gotch
*Cello: Levi Hindar
*Kor: Iselin Alme, Kari Gjærum, Helge Lindemann, Jan Thoresen

## Utgivelser
* 1981 LP/MC Talent Music Organisation TLS 4050
* 2003 CD Nidelven Grammofon/Universal NCD 0301

## Eksterne lenker
*
Max Theiler

**Max Theiler** (født 30. januar 1899 i Pretoria i Sør-Afrika, død 11. august 1972 i New Haven i New Haven County i Connecticut i USA) var en sørafrikansk-amerikansk lege, virolog og nobelprisvinner. Han ble tildelt Nobelprisen i fysiologi eller medisin i 1950 for sine oppdagelser vedrørende gulfeber. Theiler oppdaget viruset som forårsaker gulfeber, og han lagde også en vaksine som beskytter mot viruset.

## Liv og virke
### Bakgrunn
Max Theiler var sønn av Arnold Theiler som var veterinærbakteriolog. Han begynte på studiene ved Pretoria Boys High School, og fortsatte ved Rhodes University College og University of Cape Town hvorfra han gikk ut i 1918. 

Han forlot Sør-Afrika for å studere ved St Thomas's Hospital Medical School, King's College London og ved London School of Hygiene and Tropical Medicine. I 1922 ble han tildelt et diplom i tropisk medisin og hygiene og fikk et lisensiat ved Royal College of Physicians i London og ble  medlem av Royal College of Surgeons of England.

### Karriere
Theiler ønsket å fortsette en karriere innen forskning, så i 1922 tok han en stilling ved Harvard University ved avdelingen for tropisk medisin. Han tilbrakte mange år med å undersøke amøbedysenteri og forsøkte å utvikle en vaksine fra rottebittfeber. Han ble assistent til Andrew Sellards og begynte å arbeide med gulfeber. I 1926 motbeviste de Hideyo Noguchi og teorien om at gulfeber ble forårsaket av bakterien *Leptospira icteroides*, og i 1928, året etter at sykdommen endelig ble identifisert som et virus, viste de at de afrikanske og søramerikanske virusene er immunologisk identiske. Dette fant de ut etter at Adrian Stokes hadde indusert gulfeber i rhesusaper fra India. I løpet av denne forskningen ble Theiler selv smittet av gulfeber, men overlevde og utviklet immunitet.

I 1930 flyttet Theiler til Rockefeller Foundation i New York, hvor han senere ble direktør for viruslaboratoriet og tilbrakte resten av sin karriere.

## Referanser


## Eksterne lenker
Saltholmen (album)

***Saltholmen*** er et musikkalbum med Odd Børretzen, Margaret Skjelbred, Jon Rosslund og Olaf «Knerten» Kamfjord, utgitt i 2009.

## Sporliste
# «Øysangen»
# «Odd forteller»
# «Fyrvokterens sang»
# «Odd forteller»
# «Det ska'kke stå på meg»
# «Odd forteller»
# «Ole Petters rap»
# «Det første møte (Louisa og læreren)»
# «Ciao Italia»
# «Lærerens replikk»
# «Lærerens svermeriske sang»
# «Sladder»
# «Fru handelsmann Kvikk»
# «Visa til kjøpmann Kvikk»
# «Språkkurs»
# «Internasjonalen»
# «Odd foteller»
# «Astrologi»
# «Odd som lykkelig ung lærer/Samtale med Louisa og læreren»
# «Sladder»
# «Odd forteller»
# «Martine tel skomakeren»
# «Hver og en har sine drømmer»
# «Møte mellom far og datter»
# «Fyrvokterens glade sang»
# «Odd forteller»
# «Jenta som lengter etter far»
# «Odd forteller/Louisa og læreren som gamle»
# «Øysangen»
Selman Waksman

**Selman Abraham Waksman** (født  i Nova Pryluka i Lypovets rajon i Vinnytsia oblast i Ukraina, død 16. august 1973 i Woods Holwe i Barnstable County i Massachusetts) var en amerikansk biokjemiker og nobelprisvinner. Han ble tildelt Nobelprisen i fysiologi eller medisin i 1952 for å ha oppdaget streptomycin, det første antibiotikum som er effektivt i behandling av tuberkulose.

Waksmans oppdagede antibiotika inkluderer:
* Daktinomycin (D-aktinomycin)
* Neomycin
* Streptomycin, brukes mot tuberkulose

Han ble tildelt Albert Lasker Basic Medical Research Award i 1948.

## Referanser


## Litteratur
* Selman A. Waksman: *My life with the microbes*, Simon and Schuster, New York, 1954.

## Eksterne lenker

* Selman Waksman: From Tsarist Russia to New Jersey
* Lypovets rajons administrasjon (ukrainsk)

‎
Monte Zoncolan

**Monte Zoncolan** er et fjell i De karniske Alper i Friuli-Venezia Giulia i Italia, 1&nbsp;750 meter over havet. Det går vei opp til fjellet fra tre sider, fra Ovaro, Sutrio og Priola. 

## Giro d'Italia
Det har vært målgang på etapper i Giro d'Italia på toppen av fjellet seks ganger, første gang fra Sutrio, de andre gangene fra Ovaro. 

### Profil

Profile Zoncolan Sutrio.svg|Profil - Sutrio
Profile zoncolan.svg|Profil - Ovaro


## Eksterne lenker
*
Angrignon metrostasjon

**Angrignon  metrostasjon** er en metrostasjon på Montreals metronettverk. Angrignon er sørlig endestasjon for Linje 1. Den ligger i bydelen Le Sud-Ouest som ligger sør på Montreal-øya.

Taket av stasjonen består av vinduer som gir stasjonen naturlig lys, i motsetning til resten av metrostasjonene i Montreal.

Stasjonen er oppkalt etter området Parc Angrignon som igjen er oppkalt etter byrådsmedlemmet Jean-Baptiste Arthur Angrignon i 1927.

Tilknyttet stasjonen er en større bussterminal og innfartsparkering.
Danilo Dolci

**Danilo Dolci** (1924–199) var en italiensk sosialaktivist, sosiolog, pedagog og dikter. Han er best kjent for sin kamp mot fattigdom, sosial utstøting og mafiaen på Sicilia og var forkjemper for ikke-voldsmetoder i Italia. Han er kjent som *Italias [[Gandhi]]*.

Under andre verdenskrig nektet han å gjøre krigstjeneste og havnet i fengsel. Han studerte arkitektur i fem år og slo seg deretter ned i den fattige landsbyen Trappeto på Sicilia for å leve blant fiskerne der og kjenne deres problemer på kroppen. Han klarte å ødelegge den mur av taushet som hadde vært rundt mafiaens aktivitet, som hadde hindret sosial og økonomisk utvikling. Dolci var to ganger formelt foreslått til Nobels fredspris.

## Priser
* Lenins fredspris 1958

## Referanser


## Kilder
* Hvem Hva Hvor 1967 side 67

## Eksterne lenker
* Danilo Dolci nell'accademia del villaggio globale (a cura di Gaetano G. Perlongo),  Danilo Dolci the Gandhi of Sicily, The Economist, January 10, 1998.
Månen yndig

**«Månen yndig»** er opprinnelig en svensk skillingsvise fra 1800-tallet, også kjent under tittelen **«Axel og Lina»**. På norsk har jenta fått navnet Hulda, og visen er adskillig kortere. Visa er innspilt på platen *[[Frem fra Glemselen kap.10]]* med Rita Engebretsen, og med De Syngende Husmødre på platen *[[Husmødrenes favoritter]]*.

## Teksten
#Månen yndig over havet lyser, og naturen den har nu gått til ro,alle hviler nu i søvnens armer, men på stranden vandrer enn de to.
#Det er annen styrmann med sin pike, båten ligger nå og skal avsted,avskjedskysset vil han henne give,derfor møtes de på strandens bredd.
#Et signal fra båten de nå hører, Aksel favner om sin hulde brud,og han båten i fra landet skyver, ja farvel, farvel betenk deg nu.
#Hulda går i mange tusen tanker, disse tanker de er om hennes venn.Intet budskap mer fra Aksel kommer, rosen visner hen på Huldas kinn.
#Og du falske og du fromme bølge, si meg om du taget har min venn,har du det så ville jeg ham følge, bølge, bølge gi meg svar igjen.
Pensjonistene (musikkalbum)

***Pensjonistene*** er et musikkalbum med Odd Børretzen og Julius Hougen, utgitt i oktober 2001. Trudeluttene er av Vidar Bø.

## Sporliste

# «Trudelutt 1»
# «Da jeg var en barneflokk»
# «Trudelutt 2»
# «Naturvernsvin»
# «Trudelutt 3»
# «Å ska' me snakke om telefonen for?»
# «Trudelutt 4»
# «Materialistene»
# «Trudelutt 5»
# «Det var ikke så lett, før i tida»
# «Trudelutt 6»
# «Det gjaldt å konkurrere»
# «Trudelutt 7»
# «Vognmann Stenbeck & styrmann Korwald»
# «Trudelutt 8»
# «Selv om sola skinte»
# «Trudelutt 9»
# «Sporvognen og dårlig tid»
# «Trudelutt 10»
# «Fetter Ludvig, klokkeren, Hartvig og me»
# «Trudelutt 11»
# «Ordensmenn»
# «Trudelutt 12»
# «Syk dengang»
# «Trudelutt 13»
# «Vi lo jo 'kje så tidt i den tida»

## Eksterne lenker
Hvis pappa ville gi meg en femøring

**«Hvis pappa ville gi meg en femøring»** eller **«Femøringen»** som den også kalles, er skrevet av svenske Felix Körling (1864–1930). Han hadde en bred musikalsk produksjon bak seg, særlig var han kjent for sine mange barneviser, hvorav denne er den mest kjente. Han var sønn av den ikke mindre kjente komponisten August Körling. Visa er innspilt på *[[Frem fra Glemselen kap.10]]* med Rita Engebretsen.

## Teksten
#Hvis pappa ville gi meg en femøring til eie,da ville jeg bli så glad så glad ja så glad.Da skulle jeg kysse ham og klappe ham og neie,og jeg ville kjøpe alt hva jeg vil ha.
#En dukke ja så stor en som sover og som smiler,ja det vil jeg kjøpe til meg selv, og et ur.Og så vil jeg kjøre med hester og med biler,hver gang jeg med mamma ville ta en tur.
#En sykkelvogn og hest vil jeg kjøpe til Lasse,en flyvemaskin vil jeg kjøpe til Sven,og så vil jeg kjøpe alt av godter ja en masse,og gi pappa pengene som blir igjen.
Fritz Albert Lipmann

**Fritz Albert Lipmann** (født 12. juni 1899 i Königsberg, nå Kaliningrad, død 24. juli 1986 i Poughkeepsie i delstaten New York) var en tysk-amerikansk biokjemiker og nobelprisvinner. Han ble tildelt Nobelprisen i fysiologi eller medisin for blant annet å ha oppdaget Koenzym A.

## Referanser


## Eksterne lenker
John Franklin Enders

**John Franklin Enders** (født 10. februar 1897 i West Hartford i Hartford County i Connecticut, død 8. september 1985 i Waterford i New London County i Connecticut) var en amerikansk biolog, virolog og nobelprisvinner. 

Endres bidro til å perfeksjonere teknikker for dyrking av virus, slik at man kunne utvikle vaksiner mot blant annet polio, meslinger og røde hunder. For dette ble han tildelt nobelprisen i fysiologi eller medisin i 1954, sammen med sine medarbeidere Thomas Huckle Weller og Frederick Chapman Robbins. Samme år ble han også tildelt Albert Lasker Basic Medical Research Award.

## Referanser


## Eksterne lenker